- Hindi News
- National
- पहली बार अभिभावकों ने खुद जांची स्कूल बसें फर्स्ट एड बॉक्स में मिली एक्सपायर्ड दवाई
पहली बार अभिभावकों ने खुद जांची स्कूल बसें फर्स्ट एड बॉक्स में मिली एक्सपायर्ड दवाई
फर्स्ट एड बॉक्स है पर दवाइयां पुरानी
नानाखेड़ा बस स्टैंड के सामने सिग्नल पर दोपहर 2 बजे पीयूष चौहान तक्षशिला स्कूल की बस नं. एमपी 13 सी 4665 में चढ़ गए। उनके सवार होते ही बस ड्राइवर सकते में आ गया। उन्होंने बताया मैं अभिभावक हूं और बस की जांच करना चाहता हूं। उन्होंने फर्स्ट एड बॉक्स खोला। उसमें से वॉमेटिंग और जलना-कटना की दवा एक्सपायर्ड पाई। पीयूष खुद फार्मासिस्ट हैं। दवा देखकर हैरान रह गए। ड्राइवर से पूछा दवा बदलते नहीं, उन्हें जवाब नहीं मिला। इतने में ग्रीन सिग्नल होने पर ड्राइवर जल्दी करने लगा, पीयूष उतर गए और बस रवाना हो गई। इस संबंध में स्कूल के प्राचार्य वी. गणेशन से चर्चा करने का प्रयास किया लेकिन बात नहीं हो पाई।
कैमरा नहीं, इमरजेंसी विंडो है पर फिक्स
उज्जैन-इंदौर हाइवे पर दोपहर 1.30 बजे गौरव रोकड़ ने निर्मला कॉन्वेंट स्कूल की बस एमपी 13पी 0130 रुकवाई। बिना कोई पूछताछ किए बस में चढ़े तो बच्चे उठ गए। उन्होंने बच्चों को बैठाया और बस में नजर डाली। बस में कैमरा नहीं था। फर्स्ट एड बॉक्स पर ताला था, चाबी नहीं थी। ड्राइवर से पूछा महिला कंडक्टर नहीं है क्या? जवाब मिला पीछे बैठी हैं। पीछे देखा तो एक स्कूल कर्मचारी बैठी थी। इमरजेंसी िवंडाे थी तो सही पर फिक्स। किसी दुर्घटना पर उसे खोलने के लिए मशक्कत करना पड़े। गौरव कुछ और पूछते इसके पहले ड्राइवर ने बस आगे बढ़ा दी।
तक्षशिला की बस में फर्स्ट एड बॉक्स की जांच करते अभिभावक चौहान। इनसेट एक्सपायर दवाई की तारीख।
सीधी बात : मनोज तेहनगुरिया, आरटीओ
स्कूल बसों की जांच क्यों नहीं करते? हाल ही में दो बसें जब्त की हैं, लगातार जांच करते हैं।
बस संचालक आरटीओ से सांठगांठ की दबी जुबान में चर्चा करते हैं? ऐसा नहीं है, हर चीज ऑनलाइन है यह बात गलत है।
बसों का जांच अभियान कब से चलाएंगे? वर्तमान में परीक्षाएं चल रही हैं, फिर भी शिकायत आने पर बसों की जांच करवाई जाएगी।
भास्कर अपील
आप भी करें अपने बच्चों की स्कूल बस की जांच
बच्चों की सुरक्षा के लिए अभिभावकों को ही आगे आना होगा। आपका बच्चा जिस स्कूल बस में जा रहा है। उसे जांच करने का अधिकार आपको है। कोई शंका या शिकायत होने पर सीधे आरटीओ को बताएं। आरटीओ सुनवाई नहीं करे तो भास्कर को मो.नंबर 9977548851 पर सूचना दें।
दृश्य
02
दृश्य
01
बस के भीतर कैमरे भी नहीं, पीछे स्कूल के फोन नंबर ऐसे जो नहीं लगते
यह होना चाहिए स्कूल बसों में
डबल डोर
इमरजेंसी विंडो
महिला कंडक्टर
फर्स्ट एड बॉक्स
स्पीड गवर्नर
बस के पीछे स्कूल नंबर
बस का कलर पीला हो
दस्तावेज (रजिस्ट्रेशन, फिटनेस, बीमा)
वर्दी में ड्राइवर
कैमरा
(आरटीओ के अनुसार)
भास्कर संवाददाता | उज्जैन
जिन बसों में आपके बच्चे स्कूल जा रहे हैं वह स्कूल बस के मानकों को पूरा नहीं कर रही है। गुरुवार को पहली बार अभिभावकों ने स्कूल बसें जांची, जो सामने आया, वह चौंकाने वाला था। कोई भी बस दस मानकों पर पूरी तरह खरी नहीं उतरी। इसके बाद स्कूल संचालक बचाव की मुद्रा में आ गए हैं। आरटीओ ने जांच के बाद स्कूल संचालकों को नोटिस भेजने की बात कही है।
जिम्मेदार बोले बसें फिट
हमारे स्कूल की सभी बसें फिट हैं। उनमें कैमरे भी लगे हैं और महिला कडंक्टर भी हैं। इमरजेंसी विंडो फिक्स है तो उसे दिखवाएंगे। - फादर सेबास्टिन पलाट्टू, निर्मला कॉन्वेंट स्कूल
बसों की जांच कराएंगे
स्कूल बसें ही क्या सभी बसों को नियमानुसार चलना चाहिए। उनका संचालन नियम से नहीं हो रहा है तो उनकी जांच कराएंगे और कार्रवाई कराएंगे। - संकेत भोंडवे, कलेक्टर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva mag_Deva unk mag_Deva unk hin_Deva awa_Deva kas_Deva hne_Deva mag_Deva hne_Deva bho_Deva hin_Deva hne_Deva bho_Deva hne_Deva hne_Deva bho_Deva bho_Deva hin_Deva mag_Deva hin_Deva hin_Deva hin_Deva